I Brussel er frustrasjonen fortsatt stor over det de mener er rot og uklarheter på britisk side.
EU-president Donald Tusk gjorde seg til folkefiende i Storbritannia i forrige uke da han lurte på om det fantes noe eget sted i helvete for britiske EU-motstanderne uten en plan.
Onsdag tvitret han på nytt og mer enn antydet at forhandlingene sto i stampe: «Ingen nyheter er ikke alltid gode nyheter». EU27 venter fortsatt på konkrete, realistiske forslag fra London og hvordan de tenker å bryte ut av uføret.